জোনাথন হোলোয়ে (ইতিহাসবিদ)

জোনাথন স্কট হলোয়ে (জন্ম: ১৯৬৭) একজন আমেরিকান ইতিহাসবেত্তা এবং একাডেমিক প্রশাসক যিনি রুটগার্স বিশ্ববিদ্যালয়ের ২১ তম প্রেসিডেন্ট হিসাবে দায়িত্ব পালন করছেন।
২০২০ সালের জানুয়ারিতে রুটগার্স বিশ্ববিদ্যালয়ের প্রেসিডেন্ট হিসাবে হোলোয়ের নাম ঘোষণা করা হয়েছিল এবং ২০২০ সালের ১ লা জুলাই তিন এই পদটি গ্রহণ করেন। তিনি নর্থ ওয়েস্টার্ন ইউনিভার্সিটির প্রভোস্ট ছিলেন, তিনি ১লা আগস্ট, ২০১৭ এবং ১লা জুলাই, ২০২০ পর্যন্ত এই পদে নিযুক্ত ছিলেন। এর আগে, তিনি ইয়েল কলেজের ডিন এবং ইয়েল বিশ্ববিদ্যালয়ের আফ্রিকান আমেরিকান স্টাডিজ, ইতিহাস এবং আমেরিকান স্টাডিজের অধ্যাপক ছিলেন।
হোলোয়ের জন্ম হাওয়াইতে এবং বেড়ে উঠা মন্টগোমেরি, আলাবামা এবং মেরিল্যান্ডের সামরিক ঘাঁটিতে যেহেতু সেসময় তার বাবা মার্কিন যুক্তরাষ্ট্রের বিমান বাহিনীতে কর্মরত ছিলেন। তিনি মেরিল্যান্ডের পোটোম্যাকের উইনস্টন চার্চিল উচ্চ বিদ্যালয়ের একজন তারকা ফুটবল খেলোয়াড় ছিলেন এবং "ইউএসএ টুডে" তাকে "সর্ব-মার্কিন সম্মাননীয়" হিসেবে উল্লেখ করেছিলো।
হোলোয়ে স্ট্যানফোর্ড বিশ্ববিদ্যালয়ে লাইনব্যাকার হিসেবে খেলার জন্য নিযুক্ত হয়েছিলেন তবে ১৯৮৯ সালে কোনও খেলা শুরু না করেই তিনি স্নাতক হন। স্ট্যানফোর্ডের ফুটবল দলে থাকাকালীন তিনি পরবর্তী সময়ের মার্কিন সেনেটর কোরি বুকারের সতীর্থ ছিলেন। তিনি আমেরিকান স্টাডিজে স্নাতকোত্তর অর্জন করেছেন। হোলোয়ে ১৯৯৫ সালে ইয়েল বিশ্ববিদ্যালয় থেকে ইতিহাস বিষয়ে পিএইচডি অর্জন করেছেন।
ইয়েল বিশ্ববিদ্যালয় ফিরে আসা এবং ১৯৯৯ সালে সেখানকার অনুষদে যোগদানের আগে তিনি ক্যালিফোর্নিয়া বিশ্ববিদ্যালয়, সান দিয়েগোতে তার শিক্ষায়তনিক কর্মজীবন শুরু করেছিলেন। তিনি ২০০৪ সালে সেখানে একজন পূর্ণাঙ্গ অধ্যাপক হয়েছিলেন।
হোলোয়ে ২০০৫ সালে ক্যালহাউন কলেজের "মাস্টার" (বর্তমানে "প্রধান/হেড" হিসাবে পরিচিত) নিযুক্ত হন এবং ২০০৯ থেকে ২০১৪ সাল পর্যন্ত ইয়েলের আবাসিক কলেজসমূহের কাউন্সিল অফ মাস্টার্সের পরিচালনা কমিটির সভাপতিত্ব করেন। একজন মাস্টার হিসাবে, হলোয়েকে শ্রদ্ধা করা হতো তার অভিগম্যতা, ক্যারিশমা এবং ছাত্রদের জীবনের সাথে জড়িত থাকার জন্য। বেশ কয়েক বছর ধরে, তিনি শিক্ষার্থীদের দাবি সত্ত্বেও ক্যালহাউনের নাম পরিবর্তনের বিরোধিতা করেছিলেন এবং সেই কলেজের মাস্টারের দায়িত্ব পালন করার বিড়ম্বনার কথা উল্লেখ করেছিলেন; তবে ২০১৫ সালে এই নামটির বিরোধিতা করার কারণে অনেক শিক্ষার্থী আরও সোচ্চার হয়ে ওঠায় তিনি তার মন পরিবর্তন করেছিলেন। ২০০৮ সালে তিনি ইয়েল কলেজের ডিনের প্রার্থী হিসাবে বিবেচিত হন, যদিও শেষ পর্যন্ত মেরি মিলার এপদে নিযুক্ত হন। ২০১৪ সালের মে মাসে ইয়েলের সাবেক প্রেসিডেন্ট পিটার সালভোয় তাকে উত্তরসূরি হিসাবে নিয়োগ করেছিলেন এবং তাকে ইয়েলের প্রথম কৃষ্ণাঙ্গ ডিন বানিয়েছিলেন।
তিনি ডিন থাকাকালীন ২০১৫ সালের নভেম্বরে ইয়েলে হ্যালোইন পোশাক সম্পর্কিত বিক্ষোভ চলাকালে হোলোয়ে তার অফিস কর্তৃক জারি করা পোশাক নির্দেশিকাকে (যা কিছু সমালোচক অপ্রয়োজনীয় হিসাবে দেখেছিলেন) দৃঢ়তার সাথে সমর্থন করেছিলেন এবং তা "একেবারে সঠিক" (exactly right) বলে অভিহিত করেছিলেন। হোলোয়ে ছিলেন ইতিবাচক ক্রিয়া কর্মসূচী এবং ক্ষতিপূরণের সমর্থক (যদিও নগদ অর্থ স্থানান্তর না)।
হোলোয়ে ইয়েল ছেড়ে চলে যান এবং ১লা আগস্ট, ২০১৭ নর্থ ওয়েস্টার্ন ইউনিভার্সিটির প্রভোস্ট নিযুক্ত হোন।
২১ শে জানুয়ারি, ২০২০ তারিখে রুটগার্স বিশ্ববিদ্যালয় ঘোষণা করে যে হোলোয়কে বিশ্ববিদ্যালয়ের ২১তম প্রেসিডেন্ট নির্বাচিত করা হয়েছে। তিনি বিশ্ববিদ্যালয়ের পূর্ববর্তী রাষ্ট্রপতি ড. রবার্ট এল. বারচির পদত্যাগের পরে, ২০২০ সালের ১লা জুলাই এই পদটি গ্রহণ করেন। হোলোয়ে রুটগার্সের প্রথম কৃষ্ণাঙ্গ প্রেসিডেন্ট।
হোলোয়ে অ্যাইসলিং কোলনের সাথে বিবাহ বন্ধনে আবদ্ধ হয়েছিলেন এবং তাদের দুটি সন্তান রয়েছে। তার বড় ভাই ব্রায়ান হোলোয়ে এনএফএলে পেশাদার ফুটবল খেলেছিলেন।